joelniklaus/EU_Wikipedias huggingface dataset:
Pentti Tuominen (tietokirjailija)

Pentti Juhani Tuominen (s. 27. lokakuuta 1942 Pertteli) on suomalainen tietokirjailija, luennoitsija, mystikko ja gnostikko. Hän on koulutukseltaan yhteiskuntatieteilijä ja suorittanut filosofian maisterin tutkinnon Turun yliopistossa 1967.

Työelämässä Pentti Tuominen on toiminut tietotekniikan kehitystehtävissä eri yrityksissä sekä perustanut mm. Tohtori.fi -nimisen terveystiedon verkkopalvelun (nykyisin Terve.fi). Hän on toiminut suomalaisissa vapaamuurarijärjestöissä aktiivisesti 1980-luvulta alkaen ja kirjoittanut mm. useita vapaamuurariuden aatteellista sisältöä valottavia kirjoja. Gnostilaisuuteen hän alkoi perehtyä 1990-luvun puolivälissä ja perusti 2009 yhdessä saman henkisten ystäviensä kanssa Suomeen Gnostilaisen Seuran, jonka puheenjohtajana hän on toiminut alusta alkaen. Tietokirjailijana hänen kiinnostuksen kohteita ovat antiikin filosofia, uskontojen historia,  gnostilaisuus, hermetismi ja esoteerinen mystiikka, kuten vapaamuurarius ja ruusuristiläisyys.

Pentti Tuominen on ahkera luennoitsija, lehtiartikkelien kirjoittaja sekä tietokirjailija. Hän on kirjoittanut seuraavat kirjat: 
 Selviävätkö ne milloinkaan – Kysymyksiä ja vastauksia vapaamuurariudesta, 2007 
 Väsytkö vai siirrytkö – Rituaalien taustoista ja kätketyistä merkityksistä, 2014
 Kadonnut Sana – Salattujen totuuksien pohdiskelua, 2017
 Oletko mestarimuurari – Vapaamuurarien etiikka ja perinnäistavat, 2019
 Gnosis – Löytöretkiä sisimpään itseen, 2019

Pentti Tuominen on ollut mukana seuraavien kirjojen suomentamisessa:
 Gnostilaisuuden kolmas vuosituhat (Johann Erle: Das dritte Jahrtausend des Gnostizismus), 2009
 Corpus Hermeticum, Smaragditaulu ja muita hermeettisiä tekstejä (Hermes Trismegistos et al.), ilmestyy 2020

Lähteet
 Kuninkaantien Kilta
 Gnostilainen Seura

Viitteet 

Suomalaiset tietokirjailijat
Mystikot
Gnostikot
Vuonna 1942 syntyneet
Elävät henkilöt
Marc Cucurella

Marc Cucurella (s. 22. heinäkuuta 1998 Alella, Espanja) on espanjalainen jalkapalloilija, joka edustaa Englannin Valioliigassa pelaavaa Chelseaa. Hän on pelipaikaltaan vasen laitapuolustaja.

Cucurella pelasi Espanyolin ja Barcelonan juniorijoukkueissa. Ainoan ottelunsa Barcelonan edustusmiehostössä hän pelasi Copa del Reyn ottelussa Real Murciaa vastaan lokakuussa 2017, Hän pelasi lainalla SD Eibarissa 31 Primera Divisiónin ottelua kaudella 2018−2019. Hän siirtyi Eibariin kahden miljoonan punnan siirtosummalla heinäkuussa 2019, mutta Barcelona osti hänet takaisin neljällä miljoonalla eurolla vain kaksi viikkoa myöhemmin. Kaudella 2019–2020 hän pelasi Getafessa lainalla 37 Espanjan pääsarjaottelua. Hän siirtyi Getafeen 11,8 miljoonalla eurolla kesällä 2020, ja pelasi tämän jälkeen seurassa runsaan kauden aikana 38 Primera Divisiónin ottelua, joissa viimeisteli kolme maalia.

Cucurella siirtyi Englannin Valioliigan Brighton & Hove Albioniin 18 miljoonalla eurolla elokuussa 2021. Hän pelasi kauden aikana 35 liigaottelua ja teki yhden maalin. Kesällä 2022 hän siirtyi samassa sarjassa pelaavaan Chelseaan 65,3 miljoonan euron siirtosummalla.

Cucurella on pelannut useissa Espanjan nuorisomaajoukkueissa ja saavutti olympiahopeaa vuodelle 2021 siirretyissä Tokion olympialaisissa. Espanjan A-maajoukkueessa hän pelasi ensimmäisen kerran kesäkuussa 2021 ystävyysottelussa Liettuaa vastaan.

Lähteet

Aiheesta muualla 
Marc Cucurella WhoScored-sivustolla

Espanjalaiset jalkapalloilijat
Espanjalaiset olympiamitalistit
Vuonna 1998 syntyneet
Elävät henkilöt
Kiiltosilitys

Kiiltosilitys on kovaksi tärkätyn vaatteen osittainen silittäminen kiiltäväksi hankaamalla sitä kovalla alustalla. Tavallisesti kiiltosilitetään paidan etumus eli rintakappale, kalvosimet eli hihan rannekappaleet ja kaulus. Menetelmää käytettiin aiemmin varsinkin miesten juhlapaidoissa, sittemmin muotiin tuli himmeä tärkkäys.

Lähteet

Kotitalous
Adrian Ibañez-Resjan

Adrian Ibañez-Resjan (s. 1997 Turku) on suomalainen viulisti. Hän syntyi taustaltaan venäläis-espanjalaiseen, musikaaliseen perheeseen. Hän sai kolmevuotiaasta saakka viulunsoiton alkeisopetusta isoisältään Araik Resjanilta. Sittemmin hän on opiskellut Sibelius-Akatemiassa Réka Szilvayn johdolla sekä Christoph Poppenin johdolla Münchenin Musiikkikorkeakoulussa. Nykyisin hän jatkaa Sibelius-Akatemiassa Päivyt Mellerin luokalla. 

Ibañez-Resjan on osallistunut mestarikursseille, joilla hän on saanut ohjausta Ana Chumachenkolta, Elina Vähälältä, Zahar Bronilta, Aleksandr Vinnitskiltä ja Kaija Saariketulta.

Ibañez-Resjan aloitti esiintymisen neljän vuoden iässä. Hän sai erikoispalkinnon lupaavana viulistina Moskovan Oistrah-kilpailussa vuonna 2006 ja Bukarestin kansainvälisen viulukilpailun toisen palkinnon vuonna 2007. Jyväskylän viulukilpailussa hän on saavuttanut voitot A-sarjassa vuonna 2009 ja B-sarjassa 2012. Grand Prize Virtuoso -kilpailun ensipalkinnon hän voitti vuonna 2015.

Ibañez-Resjan on esiintynyt Turun ja Mäntän Musiikkijuhlilla, ja myös nuorena taiteilijana  Kuhmon Kamarimusiikki -tapahtumassa, Gstaad Menuhin Festivalilla ja Isny Opera -festivaalilla.

Tammikuussa 2020 Adrian voitti Kuopion viulukilpailun.

Lähteet 

Suomalaiset viulistit
Vuonna 1997 syntyneet
Elävät henkilöt
Womma Seppälä

Womma Seppälä on suomalainen radio- ja televisiojuontaja. Hän on Sari Seppälän poika. 

Seppälä on juontaa YleX Viikonloppu-nimistä radio-ohjelmaa YleX:llä. Hän on ollut aiemmin juontamassa Galaxi-lastenohjelmaa Yle TV2-kanavalla.

Lähteet 

Suomalaiset radiotoimittajat
Syntymävuosi puuttuu
Elävät henkilöt
Suomalaiset televisiojuontajat
Mutru

Mutru on sukunimi, joka on muun muassa seuraavilla suomalaisilla henkilöillä:

Erkki Mutru (1910–1990), kirjailija ja runoilija
Leevi Mutru (s. 1995), yhdistetyn hiihtäjä
Pertti Mutru (1930–1964), koripalloilija ja käsipalloilija
HK Rostov

HK Rostov on venäläinen jääkiekkojoukkue Rostov-na-Donun kaupungista. Joukkue on perustettu vuonna 2013 ja se pelasi Venäjän kolmanneksi korkeimmalla sarjatalossa VHL-B:ssä vuodet 2013-2019. Kaudeksi 2019–2020 joukkue siirtyi pelaamaan Venäjän toiseksi korkeimmalle sarjatasolle VHL-liigaan.

Joukkue kaudella 2022–2023

Joukkueenjohto 
 Päävalmentaja: Grigorijs Panteļejevs 
 Apuvalmentaja: Sergei Suharev 
 Maalivahtivalmentaja: Boris Tortunov 
 Fysiikkavalmentaja: Roman Razbeiko 
 Puheenjohtaja: Robertas Kučinskas 
 Varapuheenjohtaja: Jakov Tyšlangov 
 Toimitusjohtaja: Toomas Kull 
 Jääkiekkotoiminnanjohtaja: Valeri Nasedkin 

Lähde: EliteProspects

Lähteet

Aiheesta muualla
Seuran kotisivut 

Venäläiset VHL-seurat
Rostov-na-Donu
Vuonna 2013 perustetut urheiluseurat
Himalajan Vapaakirkko

Himalajan Vapaakirkko (Himalayan Free Church of India (HFCI)) on vapaakirkko, joka toimii Intiassa Länsi-Bengalin ja Sikkimin alueilla. Se on perustettu vuonna 1962 ja sillä on noin 130 seurakuntaa ja noin 12 000 jäsentä. Se on syntynyt Suomen Vapaakirkon tekemän lähetystyön tuloksena.

Historia 
Ensimmäiset Suomen Vapaakirkon lähetit saapuivat alueelle 1800-luvun lopussa. Sigrid Gahmberg alkoi harjoittaa alueella terveydenhoitoa sekä perusti Bhutanin rajalla olleeseen kylään Baksaduariin ensimmäisen koulun. Tiibetin lähellä sijainneisiin köyhiin ja eristyneisiin vuorikyliin tuotiin peruna ja perustettiin omenatarhoja, kutomakoulu sekä kutomatehdas. Vuosien varrella alueella toimi kymmeniä suomalaisia lähettejä, joista osa myös kuoli lähetyskentällä. Näistä läheteistä seitsemän haudattiin Himalajan multiin, kun taas yksi katosi tuhotulvassa vuonna 1950.

Vuonna 1962 perustettiin itsenäinen Himalajan Vapaakirkko. Vuoden 2004 jälkeen kirkon jäsenmäärä on tuplaantunut.

Organisaatio ja toiminta 
Kirkko toimii Intian Länsi-Bengalin ja Sikkimin alueilla. Siellä seurakuntia ja seurakuntapiirejä on yhteensä noin 130 ja niissä on noin 12 000 jäsentä. Seurakunnissa työskentelee pastoreita, evankelistoja ja naistyöntekijöitä yhteensä 100. Kirkko perustaa myös uusia seurakuntia pyrkien tavoittamaan kristinuskon sanomalla uusia ihmisiä, myös erilaisia vähemmistökansanryhmiä. Suomen Vapaakirkko avustaa Himalajan Vapaakirkkoa työntekijöiden palkanmaksussa ja koulutuksessa.

Lähteet

Katso myös 
Suomen Vapaakirkon lähetystyö

Vapaakirkot
Kristinusko Intiassa
Rauman liikenne

Rauman liikenne on monipuolista. Raumalla kulkee muun muassa joukkoliikenne. Rauman paikallisliikenteestä vastaa Koiviston Auto. Raumalta löytyy hyvät linja-autoyhteydet esimerkiksi Turkuun, Poriin, Tampereelle, Helsinkiin ja Vaasaan. Raumalla toimii Rauman Liikennekoulutus, joka kouluttaa Raumalla autoilijoita tai muita liikenteen kuljettajia.

Turvallisuus Rauman liikenteessä 
Raumalla sattuu vuosittain noin 50 henkilövahinkoa, jotka tapahtuvat liikenteessä. Vuosittain loukkaantuu keskimäärin noin 56 henkilöä, ja menehtyy noin yksi. 15-17-vuotiaille onnettomuusriski on suurin.

Kävely ja pyöräily 
Raumalla on paljon väyliä, ja maasto on tasaista, mikä tekee pyöräilymahdollisuuksista hyvät. Rauma on valittu Vuoden pyöräilykunnaksi vuonna 2010.

Muu liikenne 
Junat eivät kulje Raumalle suoraan. Lähin lentoasema on Porin lentoasema, joka sijaitsee noin 50 kilometriä Raumalta. Toinen on Turun lentoasema, joka sijaitsee noin 94 kilometriä Raumalta.

Lähteet
Kantokasken koulu

Kantokasken koulu on Espoon Latokaskessa sijaitseva peruskoulu, joka tarjoaa yleisopetusta 1-6 luokkalaisille. Koulussa opiskelee tällä hetkellä noin 370 oppilasta.

Koulun rehtori on Arja Pyykkö.

Lähteet 

Espoon peruskoulut
Latokaski
Antti Tikkanen

Antti Tikkanen (s. 3. toukokuuta 1980 Oulainen) on suomalainen viulisti. Hän on lähtöisin Pohjois-Pohjanmaalta mutta on sittemmin asettunut Helsinkiin. Hän aloitti viulunsoiton 7-vuotiaana ja pääsi vuonna 1997 opiskelemaan Sibelius-Akatemiaan, jossa häntä opetti aluksi Lajos Garam ja sitten Mi-kyung Lee. Hänen muita opettajiaan ovat olleet Zinaida Gilels, Pavel Vernikov ja Kreeta-Maria Kentala (barokkiviulu) sekä Eurooppalaisessa kamarimusiikkiakatemiassa Hatto Beyerle ja Johannes Meissl.

Tikkanen on esiintynyt keskeisimpien suomalaisorkesterien solistina ja toiminut kamarimusiikin puolella jousikvartetti Meta4:n jäsenenä. Hän on järjestänyt Kamari Soi! -tapahtumaa Oulaisissa ja perustanut viulistipuolisonsa Minna Pensolan kanssa Punavuoren Kamarimusiikkiyhdistyksen Helsingissä. Vuonna 2014 hänestä tuli Suomalaisen barokkiorkesterin taiteellinen johtaja. Hän käyttää instrumenttinaan Suomen Kulttuurirahaston Ex-Berglund-viulua (Stradivarius).

Vuonna 2021 Tikkanen ja Minna Pensala valittiin Kuhmon kamarimusiikkijuhlan taiteellisiksi johtajiksi.

Lähteet 

Suomalaiset viulistit
Vuonna 1980 syntyneet
Elävät henkilöt
Asiakaskokemus

Asiakaskokemus (englanniksi customer experience eli CX ) viittaa organisaation ja asiakkaan väliseen vuorovaikutussuhteeseen.  Asiakaskokemus koostuu mielikuvista ja tunteista, jotka syntyvät asiakkaalle kaikista kohtaamisista yrityksen edustajien, kanavien ja palveluiden kanssa. Hyvä asiakaskokemus tarkoittaa, että yksilön kokemus vastaa hänen odotuksiaan. Asiakkaat vastaavat eri tavoin yrityksen suoraan ja epäsuoraan yhteydenottoon. Suora yhteys liittyy ostoon tai käytön aloittamiseen. Epäsuoraa yhteydenottoa ovat mainonta, uutisraportit, suunnittelemattomat tapaamiset myyntiedustajien kanssa, sekä yritykseen liittyvät suositukset ja kritiikki. Asiakaskokemus kattaa asiakaspalvelun laadun, mutta myös mainonnan, pakkausten, tuotteiden ja palveluiden ominaisuudet, tuotteen helppokäyttöisyyden ja luotettavuuden.

Asiakaskokemuksen arvioiminen
Asiakkaat arvioivat kokemuksiaan niin sanotuissa kohtaamispisteissä kolmesta eri näkökulmasta:
päästiinkö pisteessä tavoitteeseen
kuinka helposti tavoitteiseen päästiin ja
millaisia tunteita kohtaamisessa syntyi

Asiakaskokemuksen mittaaminen
Asiakaskokemusta voi mitata erilaisilla mittareilla. Näitä ovat:
Net Promoter Score (NPS) kertoo asiakkaiden suositteluhalukkuudesta eli siitä, kuinka monta prosenttia heistä suosittelisi yritystä tuttavilleen. Kysymykseen vastataan asteikolla 0-10. 9 tai 10 pistettä antaneita pidetään suosittelijoina, kun taas 0-6 pistettä antaneet ovat arvostelijoita. Suosittelijoiden suhteellisesta osuudesta vähennetään kriittisesti suhtautuneiden osuus ja lopullinen NPS-tulos on välillä -100 ja 100.
Asiakastyytyväisyysindeksi (CSI tai CSAT) lasketaan sitä, miten tyytyväisiä asiakkaat ovat esimerkiksi asiointiinsa. Tyytyväisten asiakkaiden määrä jaetaan kaikilla asiakkailla, joten tulos liikkuu välillä 0-100.
Customer Effort Score (CES) mittaa asiakkaalta vaadittua vaivannäköä asiointitapahtuman yhteydessä.

Asiakaskokemusta voidaan mitata myös poistuneiden asiakkaiden määrää, keskimääräistä käsittelyaikaa tai sitä, saatiinko asiakkaan ongelma ratkaistua ensikontaktilla.

Tutkimuksia
Forrester tutkii vuosittain amerikkalaisten yritysten asiakaskokemusta. Esimerkiksi vuonna 2018 se kysyi lähes 120 000 vastaajalta sitä, miten he suhtautuivat 287 eri alojen brändiin.

Lähteet 

Liiketalous
Samsung Galaxy S9

Samsung Galaxy S9 on korealaisen Samsung Electronicsin helmikuussa 2018 Barcelonan Mobile World Congressissa esittelemä älypuhelin. Se tuli myyntiin ympäri maailmaa 16. maaliskuuta 2018.

Käyttöjärjestelmä 
Puhelin julkaistiin Android 8 "Oreo" -käyttöjärjestelmällä, jonka päällä oli Samsung Experience -käyttöliittymä. Joulukuussa 2018 puhelimelle julkaistiin Android 9 "Pie" -käyttöjärjestelmä, jossa käyttöliittymänä toimii One UI.

Arvostelut 
Puhelinvertailu-sivuston testissä S9 sai 4/5 tähteä. Juha Kokkosen arvostelu io-tech.fi-sivustolla otti huomioon muun muassa 4K-videokuvauksen. Muropaketin arvostelussa huomattiin, että Samsung on onnistunut parantamaan edellisen vuoden lippulaivamallia entisestään.

Ominaisuudet 
Puhelin painaa 163 grammaa, ja sen mitat ovat 147,7 × 68,7 × 8,5 millimetriä. Siinä on lasinen näyttö ja takaosa, ja reunat ovat tehty alumiinista. Näyttä on 5,8 tuuman Super AMOLED-näyttö, jonka tarkkuus on 2 960 × 1 440 pikseliä. Puhelimessa on versiosta riippuen 64-256 gigatavua flash-muistia ja neljä gigatavua RAM-muistia. Takakamerassa on 12 megapikseliä ja etukamerassa kahdeksan. Sen lisäksi puhelimessa on kahden megapikselin iiriksen skannaukseen tarkoitettu kamera.

Lähteet

Aiheesta muualla 
 Virallinen sivusto 

Galaxy S9
Vuoden 2018 matkapuhelimet
Android-pohjaiset laitteet
Luettelo suomalaisista autoista

Tämä on luettelo suomalaisista autoista.

Automerkkejä 

 Elcat

Linja-autojen merkkejä
 Kabus

Kuorma-autojen merkkejä 

 Hollming
 Sisu Auto
 Vanajan Autotehdas

Entisiä merkkejä 
 Finlandia (auto)
 Korvensuu
 Teijo (auto)
 Wiima

Tietoa 
Kuorma-automerkeistä Sisu on suurin. Sisu on myöskin tällä hetkellä Suomessa ainoa, jota valmistetaan edelleen. Suomessa ei ole varsinaisesti koskaan perustettu henkilöautomerkkiä. Kuitenkin Suomessa valmistetaan esimerkiksi Mercedes-Benz-autoja. 1970-luvulla on valmistettu Teijo- pakettiautoja.

Lähteet 

Suomen tieliikenne
Carl Leberecht

Carl "Karl" Alexander von Leberecht (1749 tai 1755 Meiningen, Saxe-Meiningenin herttuakunta – 1827 Pietari, Venäjän keisarikunta) oli saksalainen mitalitaiteilija ja kuvanveistäjä, joka työskenteli Venäjällä keisarillisessa akatemiassa ja Pietarin rahapajassa.

Historia 
Meiningenissä syntynyt Leberecht oli 1770-luvun puolivälissä Schwarzilla puutavarayrityksen harjoittelijana. Hän saapui Berliinistä Venäjälle 1770-luvun puolessavälissä, ja aloitti Pietarin rahapajan kaivertajana vuonna 1775. Vuonna 1783 hänet lähetettiin kehittämään taideosaamistaan Roomaan, jossa häntä innoittivat klassisen ajan suuntaukset. Palattuaan takaisin Venäjälle vuonna 1785 hän aloitti työt Katariina Suuren veistettyjen kivien kabinetissa.

Leberecht valmistui Pietarin Repin-instituutin taideakatemiasta vuonna 1794 ja sai samana vuonna Venäjän kansalaisuuden. Leberecht toimi Pietarin rahapajan johtavana mitalitaiteilijana vuodesta 1799 alkaen ja sai Keisarillisen taideakatemian kunniajäsenyyden vuonna 1800. Vuodesta 1800 kuolemaansa saakka hän toimi myös opettajana Kuvataideakatemiassa, jossa hän opetti teräksen, kivien sekä metallin leikkaamista ja käsittelyä. Leberecht toimi myös muun muassa Maria Fjodorovnan kivienkäsittelyn opettajana.

Leberecht on suunnitellut useita kymmeniä mitaleita sekä useita kolikkoja. Hän oli myös Berliinin ja Tukholman akatemioiden kunniajäsen. Hän vaikutti venäläisen mitalitaiteen suuntauksiin ja niiden kehitykseen 1800-luvulla. Ansioistaan hänelle myönnettiin tunnustuksena Pyhän Annan ritarikunnan toisen luokan ansioristi.

Leberechtin merkittävimmät teokset oli omistettu ajan historiallisille tapahtumille tai valtiomiehille. Eräässä hänen mitalissaan kuvataan Aleksandr Suvorovin rauhansopimus Turkin kanssa Venäjän-Turkin sodan päätteeksi vuonna 1791. Mitalia säilytetään Moldovan kansallisen arkeologian ja historian museossa. Muut hänen kaivertamansa mitalit käsittelivät muun muassa Pietarin 100-vuotisjuhlavuotta, Pultavan muistomerkin avajaisia, Pietarin uuden pörssin avaamista sekä Riian Venäjään-liittämisen 100-vuotisjuhlavuotta. Leberechtin suunnittelemiin tunnustuksiin lukeutui myös suomalaiselle lähetyskunnalle valmistamat muistomitalit vuoden 1808 suomen liittämiseksi venäjän suuriruhtinaskuntaan.

Palkinnot ja kunnianimet 
 Pyhän Annan ritarikunta, 2. aste
 Pietarin taideakatemian kunniajäsen
 Berliinin taideakatemian kunniajäsen
 Tukholman taideakatemian kunniajäsen
 Vuonna 1824 Vasili Tropinin maalasi muotokuvan Karl Leberechtistä, josta taiteilija sai akateemikon arvonimen

Lähteet 
 http://medalirus.ru/portret/leberekht-karl-aleksandrovich.php (muotokuva kortissa Karl Leberecht 1749–1827) Viitattu 18.7.2019. .
 Suomen Lähetyskunnan muistomitali Viitattu 3.3.2020
 https://documentcloud.adobe.com/link/track?uri=urn%3Aaaid%3Ascds%3AUS%3A651441bd-eaf0-4d0f-9995-677ed40ca34d Lähetyskunnan muistomitali (PDF) Viitattu 3.3.2020

Viitteet 

Saksalaiset käsityöläiset
Saksalaiset kuvanveistäjät
1700-luvulla syntyneet
Vuonna 1827 kuolleet
Presbyteerinen kirkko Irlannissa

Presbyteerinen kirkko Irlannissa (, , ulsterin skotiksi Prisbytairin Kirk in Airlann) on presbyteriaaninen kirkko, joka toimii Irlannissa ja Pohjois-Irlannissa. Sillä on yhteensä 536 seurakuntaa ja noin 225 000 jäsentä. Se on Pohjois-Irlannin suurin protestanttinen kirkkokunta.

Historia 
Presbyteerinen kirkko Irlannissa perustettiin vuonna 1840, kun kaksi presbyteerikirkkoa, jolloin Ulsterin synodi ja Secession Synod yhdistyivät. Tämä tapahtui Belfastissa 10. heinäkuuta 1840 ensimmäisessä Presbyteerisen kirkon Irlannissa yleiskokouksessa. Kirkon juuret ovat skottien muuttoliikkeessä Ulsterin 1600-luvun alussa. Kirkon vanhin seurakunta on Antrimin Ballycarryssä sijaitseva vuonna 1613 perustettu seurakunta ja uusin Dublinin kreivikunnan Donabateen vuonna 2010 perustettu seurakunta.

Organisaatio ja jäsenmäärä 
Kirkon järjestys on presbyteerinen ja sen kaikilla hallintotasoilla on sekä pastoreita että maallikkoja. Seurakuntatasoa ylempänä ovat alueelliset presbyteeriot (presbytery), joitten yläpuolella puolestaan on yleiskokous General Assembly), joka on kirkon korkein päätöksentekoelin. Sen tehtäviin kuuluu myös valita joka vuosi moderaattori (Moderator), joka edustaa kirkkoa julkisesti ja on tehtävässään vuoden verran. Varsinaisesti kirkon peruskirja, The Code, määrittelee kirkon kuninkaaksi ja pääksi Herran Jeesuksen Kristuksen.

Kirkolla on yhteensä 536 seurakuntaa, joissa on yhteensä noin 225 000 jäsentä. Se on Pohjois-Irlannin suurin protestanttinen kirkkokunta.

Teologia 
Kirkon teologinen perusta on reformoitu. Se korostaa Jumalan kaikkivaltiutta, Kristuksen kuninkuutta ja Raamatun auktoriteettia.

Vuoden 2018 kesäkuussa kirkon yleiskokouksessa Belfastissa kirkko otti voimakkaasti kantaa samaa sukupuolta olevien parisuhteisiin, mikä osaltaan oli reaktiota niin ikään presbyteerisen Skotlannin kirkon päätökseen edistää samaa sukupuolta olevien parien vihkimistä. Presbyteerinen kirkko Irlannissa linjasi, että kirkko kutsuu kaikkia halukkaita jumalanpalveluksiinsa ja pastoraalisen hoivan piiriin, mutta parisuhteessa samaa sukupuolta olevien kanssa elävät henkilöt eivät voi olla kirkon täysimääräisiä jäseniä vaikka kävisivät säännöllisesti sen jumalanpalveluksissa. Myöskään näiden pariskuntien lapsia ei voida kastaa kirkon jäseniksi. Kirkko perusteli päätöstään sillä, että kirkon täysimääräisten jäsenten tulisi tunnustaa uskoaan elämällä Jumalan sanan eli Raamatun opetuksen mukaista elämää, jollaisen elämäntavan kanssa homoseksuaalisuuden harjoittaminen on ristiriidassa. Kirkko haluaa kutsua ihmisiä armoon, mutta ei halua sitä sekoitettavan moraaliseen välinpitämättömyyteen tai Jumalan Sanan vastaiseen käytökseen.

Lähteet

Aiheesta muualla 
Kirkon kotisivut

Reformoidut kirkot
Uskonto Irlannissa
Euroopan yhdentyminen

Euroopan yhdentyminen, myös Euroopan integraatio, tarkoittaa historiallista yhdentymisprosessia, jonka lasketaan saaneen alkunsa Euroopan hiili- ja teräsyhteisön perustamisesta 18. huhtikuuta 1951. Integraation syvenemisellä tarkoitetaan Euroopan unionin toimivallan laajentumista ja päätöksenteon ylikansallistumista, sen siirtymistä unionin toimielimille.

Euroopan yhdentyminen on syventynyt sitä mukaa kuin jäsenmailta perussopimusten nojalla alkuperäisille yhteisöille ja myöhemmälle Euroopan unionille siirretty toimivalta on kasvanut. Toimielinjärjestelmän kehittyminen ja unionin politiikka-alojen laajentuminen ovat osaltaan tiivistäneet Euroopan unionia. Historiallisina prosesseina integraation syveneminen ja Euroopan unionin laajentuminen on usein nähty rinnakkaisiksi.

Merkittävinä askelina integraatio-prosessissa voidaan pitää Euroopan hiili- ja teräsyhteisön perustamisen lisäksi Euroopan atomienergiayhteisön ja Euroopan talousyhteisön perustamista Rooman sopimuksella 25. maaliskuuta 1957. Luxemburgissa ja Haagissa 17. ja 28. helmikuuta 1986 solmittu Euroopan yhtenäisasiakirja sekä  7. helmikuuta 1992 solmittu Maastrichtin sopimus syvensivät integraatiota. Maastrichtin sopimus kasvatti huomattavasti unionin toimivaltaa suhteessa sen jäsenvaltioihin.

Integraation syvenemisestä on keskusteltu esimerkiksi vuoden 2004 laajentumisen yhteydessä. Myös Euroopan talouskriisin yhteydessä on puhuttu integraation syventämisestä keinona ehkäistä tulevia kriisejä.

Määritelmä 
Euroopan yhdentyminen on valtioiden kokonainen tai osittainen teollinen, asiainhoidollinen, laillinen, taloudellinen, sosiaalinen ja kulttuurillinen yhdentymisprosessi. Euroopan yhdentymistä on pääasiassa tapahtunut Euroopan unionin ja sen politiikan kautta. Yksi ensimmäisiä tämän ajatuksen esittäjistä oli Richard von Coudenhove-Kalergi.

Katso myös
 Euroopan yhdysvallat
 Euroopan vapaakauppajärjestö (EFTA)
 Euroopan talousyhteisö (EEC)
 Euroopan talous- ja rahaliitto (EMU)
 Euroalue, Euroopan keskuspankki (EKP)
 Euroopan talousalue (ETA)

Lähteet
 Ben Rosamond, Theories of European Integration, Palgrave Macmillan, 2000, s. 21–22.

Viitteet 

Euroopan unioni
USS Anthony (DD-515)

USS Anthony (runkonumero DD-515) oli Yhdysvaltain  laivaston vuonna 1942 vesillelaskettu Fletcher-luokan hävittäjä, joka palveli toisessa maailmansodassa.

Valmistus 

Alus tilattiin Bath Iron Works Corporationilta Bathista Mainesta, missä köli laskettiin 17. elokuuta 1942. Alus laskettiin vesille neljä kuukautta myöhemmin 20. joulukuuta kumminaan neidit Alice ja Frances Anthony ja otettiin palvelukseen 26. helmikuuta 1943 Bostonin laivastontelakalla ensimmäisenä päällikkönään Blinn Van Mater.

Palvelus 

Alus lainattiin 17. tammikuuta 1958 Länsi-Saksalle.

Zerstörer 1 (D170) 
Saksan liittotasavallan laivasto otti aluksen palvelukseen nimellä Zerstörer 1. Alus palautettiin 15. huhtikuuta 1972 Yhdysvaltain hallintaan ja samalla poistettiin alusluettelosta. Alus myytiin Länsi-Saksaan 27. kesäkuuta varaosiksi ja romutettavaksi.

Lähteet

Viitteet 

Fletcher-luokan hävittäjät‎
Yhdysvaltalaiset toisen maailmansodan hävittäjät
Bath Iron Works
Kättö (Kajaani)

Kättö on Kajaanin kaupunginosa, joka sijaitsee noin kolmen kilometrin päässä Kajaanin keskustasta Ouluun päin.

Kätössä sijaitsee kaksi kauppaa, koulu ja päiväkoti.

Lähteet 

Kajaanin kaupunginosat
Komiaho

Komiaho on Kajaanin kaupunginosa, joka sijaitsee noin kolmen kilometrin päässä Kajaanin keskustasta.

Komiahossa sijaitsee päiväkoti, ABC-asema, K-Market ja S-market

Lähteet 

Kajaanin kaupunginosat
Pietarin rahapaja

Pietarin rahapaja on osa Goznakia, Venäjän valtion omistamaa käyttö- ja juhlakolikoita valmistavaa yritystä. Sen perusti 12. joulukuuta 1724 Pietari Suuri. Rahapaja on Pietarin ensimmäisiä teollisuuslaitoksia ja kulttuuriperintökohde.

Rahapajassa on lyöty kolikkoja sekä painettu seteleitä. Kolikoita on tehty tilauksesta myös ulkomaille.

Lähteet 

 http://spmd.goznak.ru/

Aiheesta muualla 

Rahapajat
Pietarin rakennukset ja rakennelmat
Rumia

Rumia (, ) on kaupunki Pommerin voivodikunnassa Pohjois-Puolassa. Kaupungin asukasluku oli 48 632 vuonna 2015.. Kaupungilla on hyvät liikenneyhteydet Gdyniaan ja Gdańskiin sekä valta- että rautateitse. Rumia sijaitsee noin 10 kilometriä luoteeseen Gdyniaan kaupungista.

Ystävyyskaupungit

Lähteet

Aiheesta muualla

Pommerin voivodikunnan kaupungit
Ninja Gaiden II: The Dark Sword of Chaos

Ninja Gaiden II: The Dark Sword of Chaos on Tecmon kehittämä ja julkaisema tasohyppely. Peli on julkaistu vuonna  Nintendo Entertainment Systemille ja kolikkopelinä PlayChoice-10:lle sekä myöhemmin Amigalle ja DOS:lle.

Euroopassa peli julkaistiin nimellä Shadow Warriors Episode II: The Dark Sword of Chaos.

Pelaaminen 
Pelin tapahtumat sijoittuvat vuoden edellisen pelin jälkeen. Pelin päähenkilö Ryu Hayabusa rekrytoidaan pysäyttämään paha keisari Ashtar.

Pelissä on uutta se, että pelaaja pystyy seinään tarttumisen jälkeen liikkumaan ylös ja alas.

Vastaanotto 
Pelin Virtual Console -versio on saanut GameSpotin arvostelussa arvosanaksi 7.5/10.

Lähteet 
 https://ninjagaiden.fandom.com/wiki/Ninja_Gaiden_II:_The_Dark_Sword_of_Chaos
 https://www.retrogames.cz/play_261-NES.php

Viitteet

Aiheesta muualla 
 
 
 
 

Ninja Gaiden
Tasohyppelyt
Yksinpelit
Vuoden 1990 videopelit
Japanissa kehitetyt videopelit
Tecmon kolikkopelit
Amiga-pelit
DOS-pelit
Nintendo Entertainment System -pelit
Virtual Console -pelit
Jamaikanbegonia

Jamaikanbegonia (Begonia minor) on begoniakasvien (Begoniaceae) heimoon kuuluva kasvilaji. Nikolaus Joseph von Jacquin kuvasi lajin tieteelle vuonna 1787. 

Jamaikanbegonian kukat ovat väriltään valkoisia. Se kasvaa noin 25-40 senttimetrin korkuiseksi.

Lähteet 

Begoniat
Talca

Talca on kaupunki Chilessä, noin 255 km Santiagosta etelään, ja on sekä Talcan provinssin että Maulen alueen (Chilen 7. alueen) pääkaupunki. Vuoden 2012 väestönlaskennassa kaupungin väkiluku oli 201 142.

Talca on tärkeä taloudellinen keskus, siellä harjoitetaan mm. viljelyä (vehnä), tuotantotoimintaa sekä viininvalmistusta. Kaupungissa on useita yliopistoja, muun muassa Talcan yliopisto (Universidad de Talca) ja Maulen katolinen yliopisto (Universidad Católica del Maule). Talcan katolisella kirkolla on merkittävä rooli Chilen historiassa. 

Talcan asukkailla on sanonta Talca, Pariisi & Lontoo, joka sai alkunsa hattukaupasta, jolla oli nauha, jossa kerrottiin, että kaupalla oli haaramyymälät Pariisissa ja Lontoossa. Kaupan omistaja oli ranskalainen maahanmuuttaja nimeltään Jean-Pierre Lagard.

Lähteet

Aiheesta muualla 

Chilen kaupungit
Lutjanus gibbus

Lutjanus gibbus on napsijoiden (Lutjinidae) heimoon kuuluva kalalaji. Sitä tavataan Indopasifisella merialueella. L. gibbus kasvaa tavallisesti noin 45 senttimetrin mittaiseksi. Se elää 1–150 metrin syvyydessä.

Lähteet 

Percoidei
Lutjanus buccanella

Lutjanus buccanella on napsijoiden (Lutjinidae) heimoon kuuluva kalalaji. Sitä tavataan Atlantin valtamerellä. L. buccanella kasvaa tavallisesti noin 50 senttimetrin mittaiseksi. Se elää 80–150 metrin syvyydessä.

Lähteet 

Percoidei
Kyoto Animationin tuhopoltto

Kyoto Animationin tuhopoltto oli Japanin Kiotossa 18. heinäkuuta 2019 tapahtunut joukkosurma. 41-vuotias Shinji Aoba tunkeutui Kyoto Animation -animetuotantoyhtiön studioille noin kello 10.30, levitti bensiiniä rakennukseen, huusi ”kuolkaa!” ja sytytti aineen palamaan. Tekijän kerrotaan paenneen paikalta juoksemalla, mutta hän lyyhistyi pian maahan, jolloin poliisi otti hänet kiinni.

Palossa loukkaantui kymmeniä ihmisiä, joista 35 kuoli. Tekijä loukkaantui hyökkäyksessä itsekin, ja hänet toimitettiin sairaalahoitoon. Teon motiiviksi epäillään kostoa. Mielenterveysongelmista kärsinyt ja ennenkin rikoksesta tuomittu tekijä väitti studion plagioineen hänen töitään.

Tapaus on vakavin Japanissa tapahtunut joukkosurma toisen maailmansodan jälkeen.

Lähteet 

Rikollisuus Japanissa
Tuhopoltot
Vuoden 2019 rikokset
2010-luvun tulipalot
Hilmar Örn Hilmarsson

Hilmar Örn Hilmarsson (s. 23. huhtikuuta 1958 Reykjavík) on islantilainen elokuvamusiikin säveltäjä. Hän voitti 1990-luvulla työstään Felix-palkinnon ja sai HARPA-ehdokkuudet vuosina 2012 ja 2017. Hän on tehnyt yhteistyötä Björkin, Eivør Pálsdóttirin, Sigur Rósin, Páll Guðmundssonin ja Steindór Andersenin kanssa.

Hilmarsson on käyttänyt luonnonääniä musiikissaan, jossa myös heijastuu hänen henkisyytensä. Hän toimii islantilaisten uuspakanoiden Ásatrúarfélagið-järjestön ylipappina. Hän korostaa järjestön pasifistisuutta, ihmisen eloa sopusoinnussa itsensä ja ympäristönsä kanssa sekä lähetystyön tarpeettomuutta.

Lähteet

Aiheesta muualla 
 
 Elonet: Hilmar Örn Hilmarsson 

Islantilaiset elokuvasäveltäjät
Uuspakanuus
Vuonna 1958 syntyneet
Elävät henkilöt
USS Dyson

USS Dyson (runkonumero DD-572) oli Yhdysvaltain  laivaston vuonna 1942 vesillelaskettu Fletcher-luokan hävittäjä, joka palveli toisessa maailmansodassa.

Valmistus 

Alus tilattiin Consolidated Steel Corporationilta Orangesta Texasista. Alus laskettiin vesille 15. huhtikuuta 1942 kumminaan kontra-amiraali Charles Wilson Dysonin puoliso ja otettiin palvelukseen vielä samana vuonna 30. joulukuuta ensimmäisenä päällikkönään R. A. Gano.

Palvelus 
Oltuaan saattue ja suojaamistehtävissä Yhdysvaltain itärannikolla ja Karibianmerellä alus lähti 14. toukokuuta 1943 New Yorkista Tyynellemerelle. Se liittyi Noumeaussa Task Force 36:een (TF36), jonka mukana alus osallistui Salomoninsaarten takaisin valtaukseen. Se kohtasi 3.-4. syyskuuta välisenä yönä Choiseulin ja Kolombangaran välillä partiomatkalla USS Pringlen kanssa keisarillisen Japanin laivaston saattueen, josta upotettiin kaksi ja vaurioitettiin yhtä alusta. Myöhemmin syyskuussa alus tulitti tunnistamatonta alusta, joka syttyi tuleen ja katosi.

Lokakuussa 1943 palattuaan Espiritu Santoon alus lähti suojaamaan Bougainvilleen Cape Torokinan maihinnousua muiden 23. hävittäjälaivueen () alusten kanssa. Osasto tulitti 1. marraskuuta Buka Monisin lentokenttiä estääkseen niiden käytön maihinnousun estämiseen. Keisarinna Augustan lahden taistelussa TF39 löi maihinnousualueelle pyrkivän keisarillisen Japanin laivaston. Dysonin ja muiden hävittäjien tykkituli ja laukaisemat torpedot olivat merkityksellisiä taistelun lopputuloksen kannalta, kun ne upottivat risteilijän ja hävittäjän sekä vaurioittivat neljää muuta alusta.

Alus osallistui 17. marraskuuta Bukan lentokentän tulittamiseen ja 24.-25. marraskuuta Cape St. Georgen kahakkaan, jossa upotettiin kolme keisarillisen Japanin laivaston hävittäjää ja vaurioitettiin kahta muuta. Yhdysvaltain laivaston osasto ei kärsinyt taistelussa tappioita.

Zerstörer 5 (D179) 
Alus lainattiin 17. helmikuuta 1960 Länsi-Saksalle ja Saksan liittotasavallan laivasto otti aluksen palvelukseen nimellä Zerstörer 5.

Lähteet

Viitteet 

Fletcher-luokan hävittäjät‎
Yhdysvaltalaiset toisen maailmansodan hävittäjät
Youssouf Sabaly

Youssouf Sabaly (s. 5. maaliskuuta 1993 Le Chesnay, Ranska) on senegalilainen jalkapalloilija. Hän on pelipaikaltaan puolustaja. Hän on Paris Saint-Germainin kasvatti ja pelasi vuosina 2013–2017 lainassa Evianissa, Nantesissa ja Bordeaux'ssa kunnes viimeksi mainittu osti hänet omakseen vuonna 2017. Sabaly siirtyi espanjalaisseura Real Betisiin kesällä 2021.

Sabaly on pelannut Senegalin maajoukkueessa 18 ottelua marraskuusta 2017 alkaen. Hän on kuulunut joukkueeseen MM-kilpailuissa 2018 ja Afrikan-mestaruuskilpailuissa 2019. Jälkimmäisessä turnauksessa Senegal saavutti hopeaa.

Lähteet 

Senegalilaiset jalkapalloilijat
Vuonna 1993 syntyneet
Elävät henkilöt
Alfred Gomis

Amigo Alfred Junior Gomis (s. 5. syyskuuta 1993 Ziguinchor) on senegalilainen jalkapalloilija. Hän on pelipaikaltaan maalivahti. Hän on pelannut koko ammattilaisuransa Italiassa. Hän kuului pitkään Torinon omistukseen mutta pelasi lainalla useissa eri seuroissa. Viimeisin lainaseura oli ferraralainen SPAL, joka osti hänet omakseen vuonna 2018.

Gomis on pelannut Senegalin maajoukkueessa yhdeksän ottelua marraskuusta 2017 alkaen. MM-kilpailuissa 2018 hän oli varamaalivahtina mutta Afrikan-mestaruuskilpailuissa 2019 hän pääsi pelaamaan Senegalin kolmannesta ottelusta alkaen ykkösmaalivahti Edouard Mendyn loukkaannuttua.

Lähteet 

Senegalilaiset jalkapallomaalivahdit
Vuonna 1993 syntyneet
Elävät henkilöt
Edouard Mendy

Edouard Mendy (s. 1. maaliskuuta 1992 Montivilliers, Ranska) on senegalilainen jalkapalloilija. Hän on pelipaikaltaan maalivahti. Hän edusti kausina 2016–2019 ranskalaisseura Stade de Reimsiä, jossa pelasi 42 Ligue 2n ja 38 Ligue 1:n ottelua sekä kaudella 2019–2020 saman maan Stade Rennais'ta, jossa pelasi 25 Ranskan pääsarjaottelua. Syyskuussa 2020 hän siirtyi Englannin Valioliigassa pelaavaan Chelseaan, jossa hän on ollut ykkösmaalivahti, ja pelannut kahden ensimmäisen kauden aikana yhteensä 65 valioliigaottelua. Hän pelasi yhtä alkulohko-ottelua lukuun ottamatta kaikki ottelut Chelsean voittaessa Mestarien liigan kaudella 2020–2021. Hänet valittiin Mestarien liigan kauden parhaaksi maalivahdiksi ja tähdistöjoukkueeseen. Hän oli syksyllä 2021 voittamassa UEFA Super Cupia ja seurajoukkueiden maailmanmestaruutta.

Mendy on pelannut Senegalin maajoukkueessa 25 ottelua marraskuusta 2018 alkaen. Afrikan-mestaruuskilpailuissa 2019 hän pelasi joukkueen kaksi ensimmäistä ottelua mutta sai kolmannen ottelun verryttelyssä sormivamman ja joutui jättämään kisat kesken. Alkuvuodesta 2022 käydyissä Afrikan-mestaruuskilpailuissa hän pelasi kultaa voittaneen Senegalin viisi viimeistä ottelua. Hänet valittiin turnauksen parhaaksi maalivahdiksi. Hänet nimettiin myös kisojen tähdostöjoukkueeseen.

Lähteet 

Senegalilaiset jalkapallomaalivahdit
Vuonna 1992 syntyneet
Elävät henkilöt
Suomuhäntäoravat (suku)

Suomuhäntäoravat (Anomalurus) on suomuhäntäoravien (Anomaluridae) heimon runsaslajisin suku. Englantilainen luonnontieteilijä George Robert Waterhouse kuvasi suvun tieteelle vuonna 1843. Suomuhäntäoraviin kuuluu nykyisin 4 lajia.

Jyrsijät
Ukrainansokkohiiri

Ukrainansokkohiiri (Spalax zemni) on sokkohiirten (Spalacidae) heimoon kuuluva jyrsijälaji. Johann Christian Polycarp Erxleben kuvasi lajin tieteelle vuonna 1777. Ukrainansokkohiirtä tavataan Ukrainan keski- ja länsiosista. Kansainvälinen luonnonsuojeluliitto luokittelee lajin vaarantuneeksi, ja sen populaatio onkin vähenemässä.

Lähteet 

Hiirimäiset jyrsijät
Uhanalaiset nisäkkäät
Poelagus marjorita

Poelagus marjorita on jänisten (Leporidae) heimoon kuuluva nisäkäslaji. Se on sukunsa bunyorokaniinit (Poelagus) ainoa laji. Sitä tavataan kotoperäisenä Keski-Afrikassa. Aikuinen yksilö painaa kahdesta kolmeen kiloa ja on 44–50 senttimetriä pitkä.

Lähteet 

Jäniseläimet
Pavel Dedunov

Pavel Dedunov (s. 8. huhtikuuta 1990 Bolšoi Kamen, Venäjän SFNT) on venäläinen jääkiekkoilija, pelipaikaltaan hyökkääjä. Hän edustaa KHL-seura Avangard Omskia.

Lähteet 

Venäläiset jääkiekkoilijat
Vuonna 1990 syntyneet
Elävät henkilöt
Igor Rudenkov

Igor Vjatšeslavovitš Rudenkov (, s. 5. maaliskuuta 1995 Nižni Novgorod) on venäläinen jääkiekkoilija, pelipaikaltaan oikea laitahyökkääjä. Hän edustaa KHL-seura Amur Habarovskia. Rudenkov debytoi KHL:ssä kaudella 2014–2015 Torpedo Nižni Novgorodin joukkueessa.

Tilastot 
Lähde:

Lähteet

Aiheesta muualla 
 
 

Venäläiset jääkiekkoilijat
Vuonna 1995 syntyneet
Elävät henkilöt
NGC 2080

NGC 2080 on ( eli ”Haamupääsumu”) on tähtienmuodostusalue, joka sijaitsee Suuressa Magellanin pilvessä. Kaksi kirkasta aluetta sumussa A1 ja A2 ovat kuumia vety- ja happipilviä. Pilvien jättimäiset tähdet ovat syntyneet viimeisten 10 000 vuoden aikana.

Lähteet

Aiheesta muualla 
 DSS2 WikiSky.org

Kaasusumut
NGC-kohteet
Suuri Magellanin pilvi
Pokémon-sarja: Sun & Moon – Ultralegendoja

Pokémon-sarja: Sun & Moon – Ultralegendoja () on Pokémon-televisiosarjan 22. tuotantokausi.

Ultralegendoja -kausi keskittyy ultravartijoiden viimeisiin taisteluihin ultrapetoja vastaan, uuden Meltaniksi nimetyn pokémon-lajin kohtaamiseen sekä Alolan ensimmäisen Pokémon-liigaan.

Kauden ensimmäiset jaksot ilmestyivät katseltavaksi Pohjoismaihin Viaplayn kautta 3. tammikuuta 2020 ja loput 20. kesäkuuta 2020. Tämän välisenä kuitenkin kauden jaksoista 128–146 julkaistiin 4–5 jaksoa viikoittain Suomessa Pokémon TV -sivustolle 5. kesäkuuta 2020 – 26. kesäkuuta 2020.

Jaksot

Äänirooleissa

Japaninkieliset äänet

Englanninkieliset äänet

Suomenkieliset äänet

Lähteet 

Pokémon
Pokémon-sarja: Sun & Moon – Ultra Legendat
Hinrich Philip Johnsen

Hinrich (Henrik) Philip Johnsen (n. 1716/7? – 12. helmikuuta 1779 Tukholma) oli saksalaissyntyinen, sittemmin ruotsalaistunut urkuri, cembalisti ja säveltäjä. Hän saapui Ruotsiin Aadolf Fredrikin hoviorkesterin jäsenenä vuonna 1743. Vuonna 1745 hänestä tuli Pyhän Klaaran kirkon urkuri ja vuonna 1763 hoviurkuri.

Johnsen toimi Ranskalaisen teatterin pääkapellimestarina vuosina 1763–71, ja hän kuului vapaamuurareihin vuodesta 1757. Hän oli Ruotsin kuninkaallisen musiikkiakatemian perustajajäsen vuonna 1771, opetti siellä musiikin teoriaa ja toimi sen arkistonhoitajana vuosina 1771–72. Johnsenin sävellystuotantoon kuuluu muun muassa kaksi oopperaa (Die verkaufte Braut, Aeglé), kolme sinfoniaa ja neljä soolokonserttoa, joista cembalolle kaksi sekä fagotille ja käyrätorvelle yksi kummallekin.

Lähteet

Aiheesta muualla 
 IMSLP: nuotteja

Saksalaiset urkurit
Saksalaiset cembalistit
Saksalaiset säveltäjät
Ruotsalaiset urkurit
Ruotsalaiset cembalistit
Ruotsalaiset säveltäjät
Klassismin ajan säveltäjät
Oopperasäveltäjät
1710-luvulla syntyneet
Vuonna 1779 kuolleet
Venkaiah Naidu

Venkaiah Naidu (s. 1. heinäkuuta 1949) on intialainen poliitikko, joka on toiminut maansa nykyisenä varapresidenttinä vuodesta 2017.

14-vuotiaana Naidu liittyi kansallismieliseen Rashtriya Swayamsevak Sangh -järjestöön, jonka lisäksi hän on opiskeluaikoinaan liittynyt hindunationalistiseen Akhil Bharatiya Vidyarthi Parishad -opiskelijajärjestöön. Vuonna 1980 toimi Intian kansanpuolueen nuorisojärjestön varajohtajana, vuonna 1993 Naidusta tuli kansanpuolueen pääsihteeri ja vuonna 2002 puheenjohtaja. Vuosina 1998, 2004, ja 2010 hänet äänestettiin edustajaksi parlamentin ylähuoneeseen Karnatakan osavaltiosta, vuonna 2016 Rajasthanista. Valtakunnan politiikan lisäksi Naidu on toiminut Andhra Pradeshin osavaltion lainsäätäjänä kahden kauden ajan.

Naidu on ensimmäinen Intian varapresidentti, joka vieraili ensimmäisen virkavuotensa aikana 28:ssa Intian 29 osavaltioista. Viimeiseen osavaltioon, Sikkimiin, hän ei päässyt sääolosuhteiden takia.

Yksityiselämä
Naidu menetti äitinsä ollessaan 18 kuukautta vanha, minkä jälkeen hän kasvoi sukulaistensa adoptoimana.

Naidu on naimisissa ja hänellä on kaksi lasta, poika ja tytär. Naidu on vannottanut heitä pysymään poissa politiikasta niin kauan kuin hän itse toimii poliitikkona.

Lähteet

Aiheesta muualla

 Intian varapresidentin verkkosivujen profiili

Intian varapresidentit
Rajya Sabhan jäsenet
Intian kansanpuolueen poliitikot
Vuonna 1949 syntyneet
Elävät henkilöt
Harri Rikkonen

Harri Rikkonen (28. lokakuuta 1935 Ravansaari, Viipuri – 11. tammikuuta 1993 Helsinki) oli matematiikan apulaisprofessori Teknillisestä korkeakoulusta. Hän oli Teknillisen korkeakoulun apulaisprofessori 1976–1993 kuolemaansa saakka.

Teokset 
  (Väitöskirja)

Lähteet 

Suomalaiset matemaatikot
Vuonna 1935 syntyneet
Vuonna 1993 kuolleet
Raimo Paavola

Raimo Paavola (20. maaliskuuta 1933 Teisko – 20. tammikuuta 2006) oli suomalainen taidemaalari ja taidegraafikko. Hän teki debyyttinsä Jyväskylässä vuonna 1959 ja sai töitään esille muun muassa Suomen Taiteilijain näyttelyihin vuosina 1963, 1967, 1968, 1978 ja 1979. Hänellä oli yksityisnäyttelyitä Keuruun museossa ja Jyväskylän taidemuseossa, ja hän edusti Suomea kansainvälisessä Pohjoismaisia piirtäjiä -näyttelyssä vuosina 1981–82. Keuruun uimahallissa on seinämaalauksena Paavolan Veden elämää (1980).

Paavola sai Suomen Kuvataidejärjestöjen Liiton näyttelyn palkinnon (1962), Tampereen TKK:n seinämaalauskilpailun tunnustuspalkinnon (1983) ja Keuruun kunnan kulttuuripalkinnon (1984).

Elämä 
Paavolaan vaikutti lähtemättömästi hänen Armi-sisarensa kanssa sotalapsena Ruotsissa viettämä aika. Isä Valtter Paavola kaatui jatkosodassa vuonna 1941 ja veli Kauko kuoli tapaturmaisesti vuonna 1943. Sodan jälkeen perhe muutti Keuruulle, jossa äiti Hilja meni uusiin naimisiin. Äiti suhtautui Raimo-poikansa taiteelliseen toimintaan kannustavasti. 

Kuvanveistäjä Kaarlo Immosen opetuksen ohella Paavola kävi ABC-piirustuskoulua ja pääsi ensimmäisellä yrityksellä Suomen Taideakatemian opiskelijaksi. Opintovuosinaan (1957–61) hän asui opiskelutoverinsa, ystävänsä Bo Söderlundin kanssa yhdessä Helsingissä. Innostavimmaksi opettajakseen Paavola nimesi Sam Vannin. Opintojensa jälkeen Paavola työskenteli ensin vapaana taiteilijana, sittemmin opettajana oppikoulussa (1965–74) ja lukiossa (1974–90).

Paavola kuoli keuhkokuumeeseen kärsittyään myös diabeteksesta.

Taide 
Paavolan tuotanto on luonteeltaan kokeilevaa, eikä hänellä ollut halua pysytellä tiukasti minkään tyylisuunnan edustajaksi. Hän luonnehti itseään pelkästään modernistiksi. Keskeisessä asemassa Paavolan töissä on kontrasti. Inspiraationsa lähteinä hän käytti erityisesti luontoa ja musiikkia. Jyväskylän Taideseuran näyttelyssä vuonna 1964 oli Helmer Selinin arvion mukaan vahvimpana työnä esillä Paavolan "Sankarin muotokuva". 

Ensimmäisen yksityisnäyttelynsä Paavola järjesti vuonna 1985 Keuruulla. Keuruun Taiteilijaseuran 40-vuotisjuhlanäyttelyssä oli vuonna 2006 esillä Paavolan töitä, mutta taiteilija kuoli ehtimättä nähdä valmista näyttelyä.

Lähteet 

Suomalaiset taidemaalarit
Suomalaiset taidegraafikot
Suomalaiset opettajat
Vuonna 1933 syntyneet
Vuonna 2006 kuolleet
Kilkkinen

Kilkkinen on sukunimi, joka on muun muassa seuraavilla suomalaisilla henkilöillä:

Hilma Kilkkinen (1897–1975), Neuvostoliiton vankileireille joutunut kansakoulunopettaja
Mikko Kilkkinen (s. 1984), iskelmälaulaja ja vuoden 2002 tangokuningas
Hakonen

Hakonen voi tarkoittaa seuraavia asioita:
 Hakonen, suomalainen sukunimi, joka on muun muassa seuraavilla henkilöillä:
Aki Hakonen eli Aki Samuli (s. 1982), iskelmälaulaja ja vuoden 2015 tangokuningas
Kimmo Hakonen (s. 1961), juristi ja kansliapäällikkö
Pertti Hakonen (s. 1957), fyysikko ja professori
Petri Hakonen (s. 1990), salibandyn pelaaja
 Hakonen, suomalainen logistiikkayritys.
Koriseva

Koriseva on sukunimi, joka on muun muassa seuraavilla suomalaisilla henkilöillä:

Arja Koriseva (s. 1965), iskelmälaulaja ja vuoden 1989 tangokuningatar, Piia Korisevan sisar
Piia Koriseva (s. 1972), juontaja ja sanoittaja, Arja Korisevan sisar
Varjus (sukunimi)

Varjus on sukunimi, joka on muun muassa seuraavilla suomalaisilla henkilöillä:

Ari Varjus, muusikko, sanoittaja ja säveltäjä
Saija Varjus (s. 1965), iskelmälaulaja, vuoden 1996 tangokuningatar
Kutaisin lentoasema

Kutaisin lentoasema  on Georgian Kutaisissa sijaitseva lentoasema. Kutaisin lentoasema on Georgian toiseksi vilkkain. Lentoasema sijaitsee 18 kilometriä Kutaisin kaupungista lounaaseen. Vuoden 2019 kesäkuussa Wizz Air ilmoitti aloittavansa suorat lennot Kutaisista Turkuun vuoden 2020 kesällä.

Historia 
Lentoasema suljettiin vuonna 2011 uudistustöitä varten. Lentoasema avattiin uudelleen syyskuussa 2012. Kutaisista lentävät pääasiassa halpalentoyhtiöt kuten Wizz Air. Lentokentällä tehdään isoja laajennustöitä ja lentoasema odottaa, että vuonna 2020 Kutaisiin lentäisi miljoona matkustajaa.

Lentoyhtiöt ja kohteet

Lähteet 

Georgian lentoasemat
Helga Reinikainen

Helga Helena Reinikainen-Somersalo (5. elokuuta 1940 Outokumpu – 9. joulukuuta 2018) oli suomalainen taidemaalari. Hän opiskeli Suomen Taideakatemian koulussa vuosina 1957–61 ja teki debyyttinsä Helsingissä vuonna 1960. Hän oli Taidemaalariliiton varsinainen jäsen. 

Reinikainen-Somersalon töitä on ollut esillä Suomen Taiteilijain näyttelyissä vuosina 1963, 1965–1969, 1971 ja 1978, Suomen Taideakatemian kolmivuotisnäyttelyissä 1965, 1968 ja 1971 sekä Nuorten näyttelyissä 1960, 1963, 1964, 1967 ja 1970. Hän osallistui ryhmänäyttelyihin muun muassa Porin taidemuseossa, Amos Anderson -museossa ja Tampereen nykytaiteen museossa. Yksityisiä näyttelyitä hänellä on ollut Helsingissä ja Joensuussa. Kansainvälisesti hänen töitään on ollut esillä Ruotsissa ja vuonna 1979 Itä-Saksassa. 

Reinikainen-Somersalo opetti Taideteollisessa korkeakoulussa.

Reinikainen-Somersalon vanhemmat olivat Toivo Reinikainen ja Helvi Reinikainen (o.s. Karttunen). Taiteilijakollega Heikki Somersalo (1936–2015) oli hänen puolisonsa. Pariskunnan perikunta lahjoitti yli sata teosta taideyhdistys Helsingin Saskia ry:lle ja noin 30 työtä HUS-kuntayhtymälle.

Lähteet

Aiheesta muualla
Helga Reinikainen-Somersalon ja Heikki Somersalon teoksia Saskioille Saskia.fi. 28.8.2019.

Suomalaiset taidemaalarit
Vuonna 1940 syntyneet
Vuonna 2018 kuolleet
Pasi Räsämäki

Pasi Räsämäki (vuoteen 2001 Mäkinen; s. 1966 Kivijärvi) on suomalainen valokuvataiteilija. Hän työskenteli aikoinaan mielenterveyshoitajana ja sai sittemmin erityisopettajan koulutuksen. Hän oli mukana muun muassa Suomen valokuvataiteen museon eriarvoistumiseen keskittyvässä Tuntuuko tutulta? – Valokuvia suomalaisesta arjesta -näyttelyssä vuonna 2018. Räsämäen teoksia kuuluu Helsingin taidemuseo HAM:n, Joensuun taidemuseon ja Suomen valokuvataiteen museon kokoelmiin.

Räsämäki suoritti siviilipalveluksen vuonna 1991 Pohjois-Karjalan museossa, Joensuussa.

Lähteet

Aiheesta muualla 
 Pasi Räsämäki: viralliset sivut 

Suomalaiset valokuvaajat
Vuonna 1966 syntyneet
Elävät henkilöt
Emma Rönnholm

Emma Rönnholm (s. 1984 Turku) on suomalainen kuvataiteilija. Hän valmistui vuonna 2011 Kuvataideakatemiasta opiskeltuaan siellä maalausta ja kuvanveistoa. Hän tekee installaatioita ja esineteoksia, joissa hän on usein hyödyntänyt moottoreita ja muuta mekaniikkaa. Rönnholmin työ ilmentää myös hänen kiinnostustaan kieleen. Itsenäisen työskentelyn ohella hän aloitti vuonna 2007 yhteistyön Salla Vapaavuoren kanssa. Hän on myös toiminut kuvittajana ja kirjoittajana.

Rönnholm on pitänyt monia yksityisnäyttelyitä ja osallistunut ryhmänäyttelyihin Suomessa ja ulkomailla. Hänen työtään kuuluu muun muassa Turun kaupungin kokoelmiin. Hän oli vuonna 2017 ehdolla Suomen Taideakatemian palkinnon saajaksi.

Lähteet

Aiheesta muualla 
 Emma Rönnholm: Viralliset sivut 

Suomalaiset kuvanveistäjät
Vuonna 1984 syntyneet
Elävät henkilöt
Mikkelin kauppahalli

Mikkelin kauppahalli (entinen Mikkelin linja-autoasema) on Mikkelin keskustassa sijaitseva arkkitehti Martti Välikankaan suunnittelema rakennus. Sen osoite on Savilahdenkatu 6–8. Alun perin linja-autoasemaksi rakennettu yksikerroksinen rakennus toimii nykyään kauppahallina osana kauppakeskus Stellaa.

Samassa Hallitustorin ja Kirkkopuiston välisessä korttelissa ovat sijainneet myös Mikkelin kaksi aiempaa kauppahallia. Vuonna 1913 valmistunut, Selim A. Lindqvistin suunnittelema ensimmäinen kauppahalli tuhoutui talvisodan pommituksissa. Vuonna 1948 rakennettu alkujaan tilapäiseksi tarkoitettu toinen kauppahalli purettiin kauppakeskus Stellan tieltä. Alkuperäisen kauppahallin laajennukseksi Hallitustorin reunalle vuonna 1930 valmistuneet Aarre Ekmanin suunnittelemat porttirakennukset ovat säilyneet.

Linja-autoasemana
Mikkelin linja-autoasema rakennettiin vuonna 1934 niin sanotulle Pikkutorille vastapäätä Kirkkopuistoa. Sitä kehuttiin valmistuessaan ”Euroopan uudenaikaisimmaksi” linja-autoasemaksi ja se muodostui Mikkelissä uuden ajan symboliksi. Linja-autoaseman arkkitehtuuri edustaa 1920-luvun klassismin ja funktionalismin välistä siirtymävaihetta yhdistellen molempia tyylisuuntia. Rakennuksessa sijaitsivat alun perin odotustilat, lippu- ja tavaratoimisto sekä kuljettajien taukohuone. Se kävi kuitenkin pian alkuperäiseen tarkoitukseensa liian pieneksi, joten itse rakennus toimi myöhemmin pelkkänä rahtiasemana, kunnes vuonna 2007 valmistunut Mikkelin matkakeskus korvasi kokonaan vanhan linja-autoaseman.

Kauppahallina
Kauppakeskus Stellan rakentamisen yhteydessä lähes koko Pikkutori muutettiin katetuksi sisätilaksi ja sen vieressä sijainnut silloinen kauppahalli purettiin, jolloin vanhasta linja-autoasemasta tehtiin uusi kauppahalli. Sitä jatkettiin kauppakeskuksen sisäpuolelle jäävällä uudella osalla vanhan rakennuksen jäädessä ulkopuolelle.

Lähteet

Kauppahallit
Mikkelin rakennukset ja rakennelmat
Savilahti (Mikkeli)
Suomen linja-autoasemat